《纸帐吟》
宋代·柴元彪

有斐楮先生，覆冒迥襟度。
澡身清泚泉，被世轶于布。
置之山斋清，朔风岁云暮。
无分媚其奢，可宝色惟素。
愧彼锦步障，荣华尘一聚。
永此雪霜洁，不识羔羊污。
影横月窗梅，香透地炉芋。
道人何太寂，新故谩纳吐。
勿为袁卧高，勿为庄梦栩。
愿均燠寒心。以散隆寒冱。

作者简介：柴元彪，（约公元一二七零年前后在世）字炳清，号泽襢居士，江山人，柴望之徒弟。生卒年均不详，约宋度宗咸淳清前后在世。尝官察推。宋亡舆从兄望等四人隐居不仕，人称“柴氏四隐”。元彪工诗，著有袜线集，巳佚。今存柴氏四隐集，《四库总目》清。